Diari Oficial de la Generalitat Valenciana


Sumari del DOGV 8422, del 13-11-2018 (2018/10619)

Notificació de la sentència dictada en el procediment ordinari número 487/2016.
-------------------------------------------------------------------------------

### Dades del document

Número de DOGV
:   8422

Data del DOGV
:   13-11-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/10784


Organisme emissor
:   Jutjat de Primera Instància i Instrucció Número 1 de San Vicent del Raspeig

Tipus de document
:   Edicte

Notificació de la sentència dictada en el procediment ordinari número 487/2016. [2018/10981]  
 Procediment: procediment ordinari 487/2016.  
De: Maria Elisa Corral Martínez.   
Procurador: Ricardo Molina Sánchez-Herruzo.  
Contra: Caixabank, SA, Ibercaja Banco, SA, i Construcciones San Vicente 2002, SL.  
Procurador: Lorenzo Christian Ruiz Martínez, Vicente Jiménez Izquierdo.  
En aquest procediment de judici ordinari, seguit a instàncies de María Elisa Corral Martínez contra Caixabank, SA, Ibercaja Banco, SA, i Construcciones San Vicente 2002, SL, s'ha dictat sentència que literalment diu el següent:   
  
«Dispositiva  
Estime la demanda de judici ordinari interposada per María Elisa Corral Martínez, representada pel procurador Molina Sánchez-Herruzo, contra la mercantil Construccions San Vicente 2002, SL, declarada en rebel·lia, contra l'entitat financera Ibercaja Banco, SA, representada pel procurador senyor Jiménez Izquierdo, i contra l'entitat financera Caixabank, SA, representada pel procurador senyor Ruiz Martínez:  
  
1. Declare la resolució del contracte de data 27 d'octubre de 2006, de compravenda de l'habitatge tipus B en quarta planta, en un edifici de huit habitatges en fase de construcció al carrer de Sant Bernat, número 2, 4t B, de Sant Vicent del Raspeig, subscrit entre María Elisa i Construcciones Sant Vicent 2002, SL, per incompliment objectiu del contracte quant al termini d'entrega de l'habitatge en construcció objecte d'aquest plet, així com per la impossibilitat d'entrega per part de la promotora venedora.  
2. Declare que les demandades han incomplit l'obligació imposada al seu dia per l'article 1.2 de la Llei 57/1968 (modificada per la disposició addicional primera de la Llei 38/1999, de 5 de novembre, d'ordenació de l'edificació, i hui derogada per la Llei 20/2015, de 14 de juliol, que mantenen els seus criteris essencials en la disposició addicional 1a de la LOE) atés que no han garantit per mitjà d'un aval solidari o assegurança el reintegrament de les quantitats pagades per la demandant com a bestretes per a l'adquisició d'un habitatge en tal promoció i que van ser ingressades en els comptes esmentats oberts en oficines de les demandades en Sant Vicent del Raspeig d'Alacant  
3. Condemne Construccions Sant Vicent 2002, SL, i a Caixabank a pagar a l'actora la quantitat de dènou mil quatre-cents cinquanta euros (19.450 euros) més l'interés legal dels diners vigents en cada moment des de la data en què es van efectuar els ingressos o les imposicions fins a la sentència, a partir de la qual tal interés s'incrementarà en dos punts fins a fer-ne el pagament complet, amb condemna en costes a les demandades assenyalades per la reclamació indicada.  
4. Condemne a Construccions Sant Vicent 2002, SL, i Ibercaja a pagar a l'actora la quantitat de cinquanta mil euros (50.000 euros) més l'interés legal dels diners vigent en cada moment des de la data en què es van efectuar els ingressos o les imposicions fins a la sentència, a partir de la qual tal interés s'incrementarà en dos punts fins a fer-ne el pagament complet, amb condemna en costes a les demandades assenyalades per la reclamació indicada.  
Contra aquesta resolució es pot interposar un recurs d'apel·lació davant d'aquest jutjat per a davant de l'Audiència Provincial d'Alacant, dins dels vint dies següents al de la seua notificació.   
Aquesta la meua sentència, en nom del rei, la pronuncie, mane i firme.»  
  
Publicació. L'anterior sentència ha sigut llegida i publicada jutge que la subscriu, mentre es trobava celebrant audiència. En done fe.   
I atés que la demandada assenyalada, Construcciones San Vicente 2002, SL, es troba en parador desconegut, s'expedix aquest edicte a fi que li servisca de notificació en forma.   
  
Sant Vicent del Raspeig, 3 d'octubre de 2018.- La lletrada de l'Administració de justícia: Ana Cristina Soler Beltrán.